Diari Oficial de la Generalitat Valenciana


Sumari del DOGV 5129, del 07-11-2005 (2005/12962)

CORRECCIÓ d'errades de la Resolució de 14 d'octubre de 2005, de la Conselleria de Territori i Habitatge, sobre declaració de l'àrea de rehabilitació del centre històric de Planes i les pedanies de Benialfaquí, Catamarruc i Margarida (Alacant).
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5129

Data del DOGV
:   07-11-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/12374


Data del document
:   28-10-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Planes
    * renovació urbana
    * pla d'urbanisme
    * protecció del patrimoni
    * patrimoni arquitectònic

CORRECCIÓ d'errades de la Resolució de 14 d'octubre de 2005, de la Conselleria de Territori i Habitatge, sobre declaració de l'àrea de rehabilitació del centre històric de Planes i les pedanies de Benialfaquí, Catamarruc i Margarida (Alacant). [2005/F12181]
  
Advertida una errada en la Resolució de la Conselleria de Territori i Habitatge, de data 14 d'octubre de 2005, sobre declaració de l'àrea de rehabilitació del centre històric de Planes i les pedanies de Benialfaquí, Catamarruc i Margarida (Alacant), publicada en el Diari Oficial de la Generalitat Valenciana número 5.123, de data 27 d'octubre de 2005, es publica íntegrament la resolució.
  
«Antecedents de fet
  
Primer. L'1 de juny de 2005 va entrar en el Registre de la Conselleria de Territori i Habitatge (entrada núm. 23948/05) la sol·licitud de l'Ajuntament de Planes de la declaració d'àrea de rehabilitació del centre històric de la localitat i les seues pedanies. Aquesta sol·licitud va ser aprovada pel Ple en sessió celebrada el 17 de maig de 2005.
  
Segon. El municipi de Planes està format per quatre nuclis de població, el mateix Planes, Benialfaquí, Catamarruc i Margarida. Cap d'aquests té antecedents com a àrea de rehabilitació. La tipologia d'edificació és d'habitatge residencial entre mitgeres, amb un màxim de tres alçades, amb habitatges de dimensió reduïda. El major problema existent és el distint grau de conservació de les construccions, ja que moltes d'aquestes es troben amb un alt grau de deteriorament, ja siga per l'antiguitat, per estar inacabades, o per la falta de manteniment. D'altra banda, les característiques geològiques del terreny, unides als forts pendents donen lloc a zones d'inestabilitat, en les quals s'han produït despreniments de terreny amb el consegüent perill per a les construccions pròximes.
  
Tercer. La població total de Planes és d'aproximadament 800 habitants. L'àmbit de l'àrea comprén la totalitat del nucli antic, com també la pràctica totalitat de les diferents pedanies i la delimitació de les quatre àrees coincidix amb el sòl urbà previst en les normes subsidiàries.
  
Quart. Per a promoure la rehabilitació i la regeneració del centre històric l'Ajuntament de Planes té previst adoptar com a mesures específiques per a incentivar i ordenar la rehabilitació en l'àmbit de l'àrea proposada les següents:
  
- Bonificació del 50% de l'Impost de Construccions, Instal·lacions i Obres.
  
- Taxa d'ocupació de voreres gratuïta.
  
- Assessorament, informació i tramitació dels expedients.
  
- Actuacions sobre vials i infraestructures: sanejament, il·luminació, asfaltatge, mobiliari urbà, i tots aquells elements necessaris.
  
- Construcció de murs de contenció de terres que eviten els despreniments.
  
- Creació d'equipaments que revitalitzen aquestes àrees, entre aquests un museu històric de la població.
  
Cinqué. El planejament urbanístic vigent en el municipi són les normes subsidiàries de 1994, homologades el 22 de desembre de 1999. Actualment es tramiten diverses modificacions i, entre aquestes, la reclassificació d'un sector de sòl no urbanitzable comú, per a la construcció de 300 habitatges adossats.
  
Sisé. El 25 de juliol de 2005 s'emet un informe del Servei Territorial d'Habitatge i Projectes Urbans, en el qual s'informa que la delimitació de l'àrea proposada correspon al sòl urbà previst en les normes subsidiàries de Planes, i és conforme i adequada per a la declaració d'àrea de rehabilitació segons el que estableixen l'article 59 del Decret 92/2002, de 30 de maig, i l'Ordre de 15 de novembre de 2002, sobre el desenvolupament i la tramitació de les mesures de finançament d'actuacions protegides en matèria d'habitatge i sòl per al període 2002-2005.
  
Seté. El 27 de setembre de 2005 s'emet un informe de l'Àrea d'Habitatge i Projectes Urbans en què es conclou ?que es reuneixen els requisits especificats en el Decret 92/2002 per a declarar àrea de rehabilitació?.
  
Vuité. El 29 de setembre de 2005, el director general d'Habitatge i Projectes Urbans proposa la resolució sobre la declaració d'àrea de rehabilitació del centre històric de Planes i les seues pedanies, Benialfaquí, Catamarruc i Margarida.
  
Fonaments de dret
  
Primer. Conforme al que estableix l'article 59.3 del Decret 92/2002, de 30 de maig, del Govern Valencià, sobre actuacions protegides en matèria d'habitatge i sòl per al període 2002/2005, se consideren criteris preferents per a la declaració d'àrees de rehabilitació a centres històrics:
  
a) Que per part de l'Ajuntament es dispose de pla especial de protecció, pla de reforma interior o planejament adequat.
  
b) Que es tracte dels nuclis antics de municipis o nuclis de població de menys de 2.000 habitants.
  
Segon. Segons el parer d'aquesta conselleria, ambdues circumstàncies es compleixen, ja que, a més de disposar de planejament adequat, antecedent de fet cinqué, es tracta d'un municipi de menys de 2.000 habitants, antecedent de fet tercer.
  
Tercer. En l'article 59.5 del Decret 92/2002 s'indica que la declaració d'àrees de rehabilitació a centres històrics es realitzarà mitjançant una resolució del conseller d'Obres Públiques, Urbanisme i Transports.
  
Quart. En els articles 39 i 40 de l'Ordre de 15 de novembre de 2002, del conseller d'Obres Públiques, Urbanisme i Transports, sobre el desenvolupament i la tramitació de les mesures de finançament d'actuacions protegides en matèria d'habitatge i sòl per al període 2002-2005, es regula la documentació necessària per a declarar àrea de rehabilitació i es considera adequada la presentada per l'ajuntament.
  
Cinqué. Per mitjà del Decret 131/2004, de 27 d'agost, del Consell de la Generalitat, es van determinar el nombre i la denominació de les conselleries en què s'organitza l'administració de la Generalitat.
  
En el Decret 8/2004, de 3 de setembre, del president de la Generalitat, es van assignar les competències en matèria d'habitatge a la nova Conselleria de Territori i Habitatge.
  
En el Decret 133/2004, de 3 de setembre, del Consell de la Generalitat, pel qual s'estableix l'estructura orgànica de la Presidència i de les conselleries de l'Administració de la Generalitat, s'estableix que les funcions en matèria de plans d'habitatge, rehabilitació, accions concertades relatives a habitatge i règim jurídic serà exercida per la Direcció General d'Habitatge i Projectes Urbans, la qual pertany a la Conselleria de Territori i Habitatge.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; el Decret 92/2002, de 30 de maig, del Govern Valencià, sobre mesures de finançament d'actuacions protegides en matèria d'habitatge i sòl del període 2002-2005; l'informe tècnic de l'Àrea d'Habitatge i Projectes Urbans, com també la resta de legislació de general i de pertinent aplicació, resolc:
  
Primer. Declarar àrea de rehabilitació el centre històric de Planes i les seues pedanies, Benialfaquí, Catamarruc i Margarida, la delimitació de les quals es fixa en plànols adjunts. Aquesta ha de quedar inserida en uns cartells indicatius segons el Manual d'Identitat Visual Corporativa, que ha de col·locar l'ajuntament d'acord amb les instruccions d'aquesta conselleria.
  
Segon. Considerar d'aplicació les ajudes establides per l'article 59 del Decret 92/2002, de 30 de maig, del Govern Valencià, per a les actuacions protegides que s'efectuen en aquest àmbit.
  
Contra aquesta resolució, que posa fi a la via administrativa, es pot interposar recurs contenciós administratiu, davant del Jutjat Contenciós Administratiu de València, en el termini de dos mesos comptadors des de l'endemà de la notificació d'aquesta, segons els articles 8.3 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que es puga exercir qualsevol altre recurs que s'estime oportú.»